Aka post ukax Internet ukhamarak arunaka ukanakxatawa.
Kamisakisipktas uraqpachankirinaka!
Global Voices ukan podcast ukanw kawkir arunakati Internet tuqin jan walja qilqatanak jikxatatak ukatw aruskipata. Jumax arstat mä arux internetan jan walja qilqat jikjatask ukxa? Jumax jakastati kawkhanti tayka arumax jan arsutaki ukhana? Ukhamax uraqpachan niya chhaqtir arunak arskta, qilqkta ukanktawa”. Ukapachparakiw 11 Eleven uka amtar suyt’askatana [en] 11/11/11.
Machaq aruskipawi Internet tuqin arunak jakayañataki
Machaq yatiyawinakaxa, Global Voices ukan machaq amuyunak thaqhasipkta, jaqinakax medios ciudadanos ukanak apnaqapxaspa ukhamat kipka arunakapar jachanchañataki. Eddie Avila jilax Global Voices , Rising Voices uka amtanakan irpiripawa [en]. Jupax situwa kunjamti sartatana ukhamarak kunjams New Tactics for Human Rights ukamp irnaqaski taqi ukanaka [en] .
Aruskipawinxa, Eddie jilax Kevin Scannell ukan muspakay irnaqawipat arst’i. Kevin ukax St. Louis Missouri, EUA uka Jach’a yatiqañ utan matematica, ciencias de la computacion yatichiriwa. Jistuwa kunjams mapeo tuiteos indígenas ukan [en] ukhamarak micro-blogs uraqpachan uñt’ayañar chikanchasi taqi ukanaka.
India markan aru jan walt’awink uka askichañatak telefununak apnaqawi
Web tuqir juk’a arsut arunakamp telefunu uksat mantañax janiw jasakiti. Ukampirusti, Internet ukax walja jaqinakaniwa, taqi ukanak apnaqañataki. Mayni Global Voices ukan qilqirix Aparna Ray satawa [en] jupax Shubhranshu Choudhary uksaruw irpitu CG Net Swara [en] ukan irnaqi, mä radiyuru India markan teléfonos móviles uka tuqikam sarantayatakiwa. Ukatx yat’ayituwa, kunjams uka apnaqawix jaqinakar juk’a arusut arunakanx yatiyasiñapatak yanapt’i.
Mä podcast Quechua aruna
Internet tuqinx walja qalltawinakaw utji, ukhamarakiw kipka arunak jikjatañs yanapt’chistu chiqpachans. Christine Mladic [en] jupax Centro de Estudios para Latinoamérica satak uka wakichawin apnaqiriwa ukhamarak Caribe New York Jach’a yatiñ utana, ukapachparakiw podcast Rimasun ukans chikanchasi, Quechua arur uñt’ayañataki.
Mä uru amtasiñataki
Akhamawa Global Voices ukan podcast lapak phaxsin luratapaxa, ukax sañ muniwa, 11/11/11 ukar jach’asktanwa sasa. Akawa uka aski uruxa khitinakati 11 Eleven uka amtan chikanchasipki ukaxa [en]. Danielle Lauren jupax irpiriwa, ukat jupax uñt’aychistuwa, niyaw makiptani ukatx kunjamats taqin chikanchasna sasina.
Danielle sutinix uñt’ayiwa, Global Voices ukan yaqhip qilqirinaka, ukhamarak Eleven Eleven uka amtankirinakaru, Salman Latif juparu [en] Pakistán ukankiri Lalatiana Rahariniaina [en] Madagascar ukankiriraki ukat jupanakax uka urux uñt’ayawapxistu.
Ukapachparakiw akankataski…
Ukaspaw aka podcast ukar puritasaxa. Ukatxa, aski yatiyawinakaw utji! Global Voices ukan Podcast ukax wakt’ayataxiwa. Jumati radio pública ukatuq ist’añ munsta ukhax ist’asmaw PRX uka tuqi [en]. Clips ukti ist'añ munsta, ukhax akar mantama SoundCloud [en]. Nanäkamp ist'apxama!
Jayllintawinakan Créditonakapa
Podcast ukanx Creative Commons ukan aski jayllintawinak ist’asma. Juk’ampti yatiñ munst ukhax ak enlacenakaruw mantasma. Orb Gettarr [en] yaqhax atmosférica canción Return of the Atlanteans Lemurian Candidate, Mark Cotton [en] Homenaje Espiritual ukham sutinchata , Superbus feat. NS [en] Fujjad! Jilpach jayllintawinakax aknirinakan jikxtata OpSound.Org, The Free Music Archive [en] jan ukax jayllintirinakrus jikxatatarakiwa. Ukhamarakiw jallallt’ata voice-overs ukaru, ukatx clips ukarus jallallt’atarakiw podcast uk mayacht’añar yanapt’asitapata.
Podcast: Play in new window
| Download
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn eng_Latn scn_Latn